b'\n_START_ARTICLE_\nNeolitik\n_START_PARAGRAPH_\nNeolitik ali\xc2\xa0\xc2\xbbmlaj\xc5\xa1a\xc2\xab\xc2\xa0kamena doba je bilo obdobje v razvoju \xc4\x8dlove\xc5\xa1ke tehnike in tradicionalno zadnji del kamene dobe. Obdobje neolitika sledi kon\xc4\x8dnim holocenskim epipaleolitskim obdobjem in se za\xc4\x8dne s pojavom kmetovanja, ki je povzro\xc4\x8dilo neolitsko revolucijo in se, odvisno od geografskega obmo\xc4\x8dja, kon\xc4\x8da z raz\xc5\xa1irjenjem kovinskih orodij v bakreni dobi (halkolitik) ali bronasti dobi ali pa se razvije neposredno v \xc5\xbeelezno dobo._NEWLINE_V tem \xc4\x8dasu so nastajala stalna bivali\xc5\xa1\xc4\x8da ob rekah, morjih (ka\xc5\xbeuni, zemljanke, koli\xc5\xa1\xc4\x8da). Ob koncu ledene dobe je nastopila otoplitev in izumrle so mnoge ledenodobne \xc5\xbeivali. Za\xc4\x8deli so uporabljati prva prevozna sredstva - \xc4\x8doln drevak. Ljudje so se za\xc4\x8deli deliti na poljedelce (zna\xc4\x8dilna orodja iz mlaj\xc5\xa1e kamene dobe so motika, ralo, srp, ...) in \xc5\xbeivinorejce. Zaradi ve\xc4\x8dje varnosti so se ljudje za\xc4\x8deli zdru\xc5\xbeevati v skupnosti - rod, rodovna skupnost, pleme. Za\xc4\x8del se je tudi razvoj obrti: lon\xc4\x8darstvo, tkalstvo, pletkarstvo, krznarstvo/usnjarstvo, izdelovanje nakita,... za\xc4\x8deli so se ukvarjati s poljedelstvom.Tu spoznamo moti\xc4\x8dno poljedelstvo ali po\xc5\xbeigalni\xc5\xa1tvo.Ker zemlje niso gnojili so se morali vsakih nekaj let zaradi izrabljene zemlje odseliti to poimenujemo selitveno poljedelstvo. leta 5000 pr.n.\xc5\xa1t. za\xc4\x8dnejo polja in njive namakat. sadili so \xc5\xbeito in stro\xc4\x8dnice (grah bob le\xc4\x8do...)...'